cyanic-selkie/wikianc huggingface dataset:
Jumala
Jumalan olemassaolo
Kirkon tutkimuskeskuksen teettämän tutkimuksen mukaan vuonna 2019 suomalaisista 43 prosenttia uskoi Jumalan olemassaoloon. Kristinuskon Jumalan olemassaoloon uskoi 25 prosenttia suomalaisista. Usko Jumalaan vähenee, mitä nuoremmista sukupolvista on kyse. Alle 40-vuotiaiden sukupolvesta kristinuskon Jumalaan uskoi vain 16 prosenttia.
Kristinusko
Kristityt uskovat persoonalliseen Jumalaan joka on luonut kaiken, joka on kaikkialla läsnäoleva ja kaikkivaltias. Kristinuskon mukaan on olemassa vain yksi Jumala, jolla on kolme persoonaa: Isä, Poika ja Pyhä Henki. Raamatun Vanhassa testamentissa Jumala esiintyy myös nimellä Jahve (”Minä olen se joka olen").
Kristinusko korostaa Jumalaa kaikkeuden luojana ja persoonallisena ylläpitäjänä. Kristinuskon Jumala on ikuinen, vailla alkua ja loppua. Aikaisemmin on ollut vain Jumala, mutta hän on luonut maailmankaikkeuden tyhjästä. Kaikkeus ja Jumala ovat toisistaan erillisiä. Kristinusko perustuu Raamatun Uudessa testamentissa kuvatun Jeesuksen elämään. Kristinuskossa Jeesus on Jumalan poika, jonka seuraajat saavat pelastuksen, eli kuoleman jälkeen he eivät joudu kadotukseen, vaan elävät ikuisesti Jumalan kanssa taivaassa.
Islam
Islamin Jumala on kristinuskon Jumalan tavoin kaikkivaltias, luomaton, ikuinen ja tuonpuoleinen. Jumala on antanut ihmiselle pelastussanomansa, jota seuraamalla ihminen voi kuoltuaan päästä Paratiisiin. Muiden kohtalona on joutua Helvettiin. Islam edustaa kristinuskoa johdonmukaisempaa yksijumalaisuutta, joka sulkee pois kristinuskolle ominaisen kolmiyhteisen Jumalan ja käsityksen Jeesuksesta Jumalan poikana. Karl-Heinz Ohlig katsoo, että Koraanin käsitys Jumalasta edustaa itäisen kristillisen perinteen varhaista näkemystä. Se tuo esiin alkuperäisen kristillisen monoteismin puhtaana, vailla hellenistisen trinitaarisen jumalakäsityksen myöhempiä muotoja.
Purppurakuningas
Uneton yö
Purppurakuningas (kirjassa nimellä Punakuningas) tekee ensiesiintymisensä Uneton yö -romaanissa, joka sijoittuu SE -romaanissa tutuksi tulleeseen Derryn pieneen kaupunkiin. Punakuninkaan nimi mainitaan vähän väliä kirjassa ennen loppua. Romaanin tasapainoitellessa Tarkoituksen ja Sattumien välillä ilmenee, että juuri Punakuningas, joka alkoi Ed Deepneaun houreellisena puheena, on Sattuman yliherra ja kirjan toisen antagonistin, Atroposin käskyttäjä. Atropos käyttää "Elämän ystäviin" kuuluvaa abortin vastustajaa Ed Deepneauta tuhotakseen kamikaze-hyökkäyksellä ihmisiä Susan Dayn järjestämässä tilaisuudessa Derryn monitoimitalon luona. Punakuninkaan päämääränä on joukkomurhan avulla saada pikkupoika nimeltään Patrick Danville tuhotuksi, sillä pojalla on todellisuudessa suuri merkitys maailmojen tasapainoisuuteen. Unettoman yön sankari Ralph Roberts tekee kaikkensa, jottei joukkotuho onnistuisi.
Kun Ralph Roberts onnistuu pääsemään Ed Deepneaun lentokoneen sisälle mielenvoimillaan, hän huomaa siellä edesmenneen äitinsä keinutuolissa kutomassa, jonka jälkeen maailma hänen ympärillään muuttuu hänen vanhaksi kodikseen. Pian hänen kuollut äitinsä muuttaa muotoa ja Ralph ymmärtää saapuneensa Punakuninkaan hoviin ja hänen edessään istuvan hahmon olevan itse Punakuningas. Punakuningas ottaa monnin ulkomuodon, koska Ralphin lapsuudessa esiintyi pelottava tilanne monniin liittyen hänen kalastellessa veljensä kanssa. Kun Ralph astuu lähemmäs monnia kädessään Lois Chassen toinen korvakoruista, hän näkee monnin syvyyksissä kirkkaan punaisen miehen. Ralph pelkäsi alkujaan monneja, kun hänen veljensä oli monnin kalastuksessa pelotellut monnien viiksikarvojen olevan myrkyllisiä, mutta huolimatta siitä, että Punakuningas uhkasi Ralphia vahingoittamalla häntä monnin viiksikarvoillaan, Ralph tulee lähemmäs ja iskee korvakorun piikkisen pään monnin silmään. Tämän seurauksena illuusio haihtuu, jolloin keinutuoli muuttuu kiviseksi valtaistuimeksi ja monni puolestaan tuskasta ja vihasta rääkyväksi punakaapuiseksi mieheksi. Olio repäisee terävillä hampaillaan Ralphin toisen kämmenen irti, mutta Ralph onnistuu käyttämään auraenergiansa ja laukaisemaan valtavan määrän energiaa kädentyngästään. Se oli räjäyttänyt maailmojen välille jonkin käytävän, jonka kirkkaus oli niin suuri, että Ralph joutui sulkemaan silmänsä. Kun hän avasi silmänsä, hän huomasi Punakuninkaan kadonneen ja olevansa taas Ed Deepneaun lentokoneessa, joka suoritti parhaillaan itsemurhaiskua. Ralph onnistui vain osittain estämään iskun onnistumisen; kuolonuhreja tuli kahden tuhannen sijaan 72, mutta Patrick Danville jäi henkiin.
Monitoimitalolla nelivuotias Patrick Danville piirsi paperille kuvan ruusupellon keskellä seisovasta Mustasta tornista, jonka vieressä seisoo revolverimies. Tornin parvekkeelle Patrick piirsi punakaapuisen kuninkaan.
Pedon sydän
Purppurakuninkaan lähettiläät, keltatakkiset alhaismiehet (jotka mainitaan myös kirjassa Painajainen), on lähetetty noutamaan Ted Brautiganin Loppumaailmaan, koska tämä osoittautuu todella mahtavaksi Murtajaksi, jota voidaan käyttää apuna Mustan tornin tuhoamiseen.
Pimeyden talo
Stephen Kingin ja Peter Straubin yhdessä kirjoittamassa Talismaani-sarjan toisessa osassa Purppurakuningas on lähettänyt uskollisen palvelijansa, herra Munshunin, meidän maailmamme pikkukaupunkiin French Landingiin tappamaan lapsia Charles Burnside -nimisen eläkeläisen kanssa. Purppurakuningas haluaa kuitenkin herra Munshunin tuovan hänelle loppumaailmaan pojan, Tyler Marshallin, sillä tämä osoittautuu universumin toiseksi vahvimmaksi Murtajaksi, joka voisi tuhota Mustaa tornia kannattelevan Säteen (kirjassa sitä kutsutaan "Parruksi").
Musta torni
Mustassa tornissa Purppurakuninkaan tavoitteena on kerätä Murtajia Loppumaailmaan tuhotakseen Säteet, jotta Musta torni sortuisi. Tornin sorruttua Purppurakuninkaan vangittu ruumis pääsisi vapaaksi, jolloin käynnistyisi Din-Ta (vertaus "maailmanloppuun"). Purppurakuninkaan suunnitelman uhkaa kuitenkin pilata Gileadin viimeinen täysoppinut revolverimies, Roland Deschain, ja tämän Ka-Tet (tarkoittaa joukkoa, jolla on yhteinen päämäärä - tässä tapauksessa Mustan tornin löytäminen).
Lopullinen kohtalo
Kirjasta Uneton yö tuttu Patrick Danville löytää Rolandin kanssa valtaisan ruusukentän keskellä kohoavan Mustan tornin, josta Purppurakuningas pommittaa heitä hakeutuvilla räjähteillä. Rolandin ampuessa räjähteitä hajalle Patrick piirtää Purppurakuninkaan kuvan paperilleen, jota loppujen lopuksi kumittaessa myös Purppurakuningas pyyhkiytyy olemattomiin, jättäen punaisina hohtavat silmät jäljelle.
thumb|right|200px|Kuva Purppurakuninkaasta [[Marvelin Pitkä kotimatka -sarjakuvasta. Kuvan on tehnyt Jay Lee.]]
Luonne
Purppurakuningas kuvataan todella vaarallisena, armottomana ja raivokkaana olentona, joka ei välitä maailmanvaltiudesta vaan koko universumin tuhoamisesta.
Ulkonäkö
Purppurakuningas on kirjojen mukaan punaiseen kaapuun pukeutunut vanha parrakas mies, jonka silmät ovat kirkkaan punaiset. Kirjassa Uneton yö Ralph Roberts kohtaa Purppurakuninkaan kuningaskalan muodossa.
Mustassa tornissa Purppurakuningas oli toiselta ulkomuodoltaan hämähäkkiolento, kuten hirviömäinen klovni Pennywise Stephen Kingin vuonna 1986 ilmestyneessä kirjassa Se.
Sarjakuva
Purppurakuningas esiintyy myös Marvelin ja Stephen Kingin Musta torni -sarjakuvissa.
Saint-Doulchard
Saint-Doulchard on kunta Ranskassa Cherin departementissa Centre-Val de Loiren alueella. Se sijaitsee Yèvrejoen varrella, ja on Bourgesin esikaupunki.
Saint-Doulchardin romaaninen kirkko on rakennettu 1000-luvulla ja kunnostettu 1900-luvulla. Kirkossa on Ludvig XV:n tyylinen pyhäinjäännöslipas. Parin kilometrin päästä keskustasta oleva linna Château de Varye on kaupungin omistama kulttuuri- ja vapaa-ajankohde, jossa järjestetään näyttelyitä ja konsertteja. Linnan metsäinen puisto on ulkoilukohde. Linna on rakennettu vuonna 1870.
KS Vllaznia Shkodër
KS Vllaznia Shkodër on albanialainen jalkapalloseura, joka pelaa ottelunsa Loro-Boriçi-stadionilla Shkodërin kaupungissa. Vuonna 1919 perustettu seura on yksi Albanian vanhimmista, ja se on maan pääkaupungin Tiranan suurseurojen jälkeen menestynein joukkue yhdeksällä Albanian mestaruudellaan.
Ak Orda
Ak Orda on Kazakstanin presidentin virka-asunto. Se sijaitsee Išimin varrella, Astanassa. Presidentti asuu ja työskentelee rakennuksessa.
Möwe
Möwe oli Saksan laivaston tyypin 23 torpedovene toisessa maailmansodassa.
Ak Orda
Ak Ordan rakennustyöt aloitettiin vuonna 2001 ja ne päättyivät 2004. Ak Orda rakennettiin betonista ja se koristeltiin marmorilla ja graniitilla. Rakennuksen korkeus tornin kanssa on 85 metriä. Ak Ordassa on seitsemän kerrosta, joista kaksi on maan alla.
Möwe
Valmistus
Alus tilattiin Reichsmarinewerft Wilhelmshavenilta, missä köli laskettiin 2. maaliskuuta 1925. Alus laskettiin vesille 24. maaliskuuta 1926 ja valmistui puolisen vuotta myöhemmin 1. lokakuuta.
Palvelus
Alus tuhoutui ilmapommituksessa 14. kesäkuuta 1944
Minä liityin sinuun
Minä liityin sinuun on Mariskan kappale, joka julkaistiin singlenä syyskuussa 2019 sekä lokakuussa 2019 ilmestyneellä albumilla Mariska. Kappaleen tyylilaji on pop. Sen on sanoittanut Mariska itse, ja sen sanat käsittelevät kahden ihmisen liittoa viittauksin kreikkalaiseen, egyptiläiseen ja kristilliseen mytologiaan mutta toisaalta myös Pompejin tuhoon.
Kappaleen paras sijoitus oli radiolistan 16. sija viikolla 45/2019. Se on ollut Mariskan suosituin kappale suoratoistopalveluissa, ja esimerkiksi Spotifyssa sitä oli kuunneltu yli 7 miljoonaa kertaa (kevät 2023).
Vain elämää -sarjan 11. kaudella kappaleen esittivät Herra Ylppö ja Yeboyah. Tämä versio nousi singlelistan sijalle 7 ja radiolistan sijalle 97.
III/JR 38 (talvisota)
Varustaminen
III/JR 38 pyrittiin varustamaan määrävahvuuksien mukaan, mutta puolustusvoimien kalustopulasta johtuen määrävahvuuksia ei saavutettu varsinkaan kaluston osalta.
Keskittäminen
III/JR 38 keskitettiin muun JR 38:n mukana Laatokan Karjalaan 18.-19.10.1939 välisenä aikana Uuksu-Koirinoja-Impilahti alueelle.
Rauha 13. maaliskuuta 1940
Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.
Pataljoona vetäytyi koko muun IV Armeijakunnan mukana uudelle valtakunnanrajalle tehdyn rauhansopimuksen mukaisesti 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.
Joukkojen kotiuttamista ei aloitettu vielä tämänkään jälkeen vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta vaan lomauttamisesta, jotta miesten nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.
Islamilainen teologia
Islamilainen teologia (arab. kalām) koskee islaminuskon dogmien sisältöä. Islam sisältää kaksi osaa: uskon (iman) ja velvollisuudet (din). Teologian kohteena on usko, ei niinkään velvollisuudet, jota varten on laintulkintaan (fiqh) kohdistunut islamilainen tiede. Islaminuskon perustana ovat Muhammedin saamat ilmestykset, jotka löytyvät Koraanista sekä Muhammedin antama esikuva (sunna) sellaisena kuin se esiintyy haditheissa, ja siten kuin molemmat on ymmärretty oppineitten yksimielisyyden (ijma') ja analogisen päättelyn (qiyas) avulla. Islamilainen teologia eli uskoa koskevat asiat (iman) ovat jääneet islamilaisen lain (šaria) varjoon, sillä pääasia islaminuskossa on toimia oikealla tavalla (ortopraksia) vaikka myös oikeaa uskoa (ortodoksia) tarvitaan pelastumiseen.
Historia
Islamin pääsuuntauksia ovat sunnalaisuus ja šiialaisuus. Ne eivät periaatteessa eroa toisistaan teologisten koulukuntien perusteella, vaikka koulukuntien kannatuksessa onkin niiden välillä eroja.
Islamilainen teologia sai osakseen paljon huomiota 800-luvun alussa, jolloin islam oli muovautumisvaiheessa. Tärkein väittely koski Koraanin luonnetta – oliko se luomaton vai luomisen tulosta, kuten mu'taziliitit väittivät. Kiistan taakse kätkeytyi valtataistelu kalifin ja uskonoppineiden välillä, minkä perinteiset uskonoppineet voittivat. Väittely muistutti kristikunnan piirissä käytyä kiistaa Kristuksen olemuksesta. Kun oppi Koraanin luomattomuudesta voitti, teologian merkitys islamissa väheni ja etusijalle nousi Jumalan lakia eli šariaa koskeva keskustelu.
Tieto Jumalasta
Muhammedin kautta saatu tieto Jumalasta ja hänen tahdostaan jakautuu kahteen osaan.
thumb|Allah arabialaisena kalligrafiana Hagia Sofian moskeijassa Istanbulissa Šiialaiset lisäävät Muhammedin saamaan ilmoitustietoon (wahy) vielä imaamien inspiraation (ilham), joka auttaa heitä selittämään ja tulkitsemaan šariaa.
Muslimeille Koraani ja hadithit ovat islaminuskon pyhä perusta ja auktoriteetti. Niistä ensisijainen on Koraani, kun taas hadithien arvovalta perustuu siihen, että Muhammed oli synnitön (ma'sum) ja erehtymätön Jumalan lähettiläs, joka pystyi oikein tulkitsemaan Koraania. Käytännössä hadithit menevät Koraanin edelle, sillä Koraania ymmärretään juuri hadithien kautta.
Šaria
Islamin varsinainen ydin on velvollisuksissa (din), joista kertoo Jumalan ikuinen laki, šaria. Islam on juutalaisuuden tapaan lakiuskonto. Muslimille ei pelastusta tuo niinkään oikea usko (ortodoksia) kuin šaria-lain seuraaminen eli oikein tekeminen (ortopraksia), vaikka molempia tarvitaan. Teon tekeminen ei yksi riitä, sillä juutalaisuuden tapaan vaaditaan myös oikea motiivi (niyyah).
Tärkeimmät šariaan sisältyvät velvollisuudet ilmaistaan islamin "viitenä peruspilarina". Ne ovat uskonnollista veroa (zakat) lukuun ottamatta rituaalisia velvollisuuksia, jotka liittyvät uskonnollisiin toimituksiin. Veronmaksun siirtäminen uskonnolliseksi velvollisuudeksi kertoo verojen perimisen arkaluonteisuudesta paimentolaisyhteiskunnissa, joissa islam syntyi. Liikkuvan elämäntapansa ansiosta paimentolaiset pystyivät tehokkaasti välttämään maanviljelijöiden osaksi tulleen riiston, mutta yhteisö tarvitsi kuitenkin varoja joihinkin tarkoituksiin.
Uskon viisi peruspilaria sisältyvät niin sanottuun Gabrielin hadithiin, joka löytyy sekä al-Bukharin että Muslimin hadith -kokoelmista. Muun muassa imaami al-Nawawi (k. 1277) vahvisti, että ne ovat suurimmat islamin kuuliaisuuden vaatimuksista. Nawawin ajatuksia aiheesta löytyy šarialain kokoelmasta Reliance of the Traveller.
Usko
Teologiset eli uskoa koskevat asiat saavat islamissa vähemmän huomiota šariaan verrattuna. Islamin uskontunnustus, šahada, tiivistää sen sisällön kahteen asiaan, monoteismiin sekä siihen, että Muhammed on Jumalan lähettiläs. Jälkimmäinen tarkoittaa sitä, että kaikki tieto Jumalasta on saatu hänen kauttaan. Šiialaiset lisäävät kolmannen osan, jossa Ali (Ali ibn Abi Talib) vahvistetaan Jumalan ystäväksi. Lisäys vahvistaa, että šiialainen imaamioppi kuuluu uskontoon.
Uskontunnustuksen jälkeen islaminuskon sisältöä tarkentavat islamin "kuusi uskonkappaletta". Myös ne perustuvat Gabrielin hadithiin. Oikeaan uskoon kuuluivat seuraavat kuusi asiaa:
Tämä jaottelu muodostaa islamilaisen teologian perustan.
Käsitteen "kalam" historiaa
Arabian kielessä teologiaan viitataan sanalla "kalām" ( kalām 'puhe' < علم الكلام‎ ʿilm al-kalām). Sitä tutkiva henkilö on mutakallimūn eli teologi. Käsite tarkoittaa ketä tahansa teologia, myös juutalaista tai kristittyä.
Sana esiintyy Koraanissa kolme kertaa viittaamassa Jumalan puheeseen. 800-luvulla uskonoppineet alkoivat keskustella Jumalan puheen luonteesta ja siitä, oliko Koraani Jumalan puheena luotu vai ei. Tämän pohjalta syntyivät ensimmäiset teologiset koulukunnat, mu'taziliitit, jotka pitivät Koraania luotuna ja aš'ariitit, jotka pitivät Koraania luomattomana. Kalām alkoi vähitellen tarkoittaa spekulatiivista teologiaa yleensä. iIm al-kalām oli islamilaista teologiaa, joka erosi filosofiasta (falsafah) siten, että se keskittyi Jumalaan. Kalām muodostui tällöin osaksi uskonoppineiden koulutusta.
Myöhemmin kalām alkoi tarkoittaa myös väittelymetodia. Kalāmin lähtökohtana on Jumalan ilmoitus, ja se käyttää loogista päättelyä ilmoituksen ymmärtämiseksi ja mahdollisten ristiriitojen selvittämiseksi, Väittelyä harjoitettiin myös kuviteltua vastustajaa vastaan. Esikuva saatiin Aristoteleen kirjoittamasta logiikkaa ja dialektiikkaa käsittelevästä teoksesta Topiikka. Abbasidikalifi al-Mahdi antoi 780-luvulla kääntää sen syyriasta arabiaksi. Sata vuotta myöhemmin Topiikka käännettiin suoraan kreikasta ja myöhemmin vielä uudelleen. Kirja sisälsi Aristoteleen opetuksia argumentaatiosta sellaisissa tilanteissa, joissa vastakkain oli kaksi erilaista näkemystä. Dimitri Gutas olettaa, että kalifin kiinnostus Aristoteleen väittelyoppaaseen liittyi valtionuskonnon asemaan. Kalifi halusi saada valtakuntansa enemmistönä olevat kristityt, manikealaiset ja zarathustralaiset ja monet muut siirtymään virallisen valtionuskonnon taakse; se vaati taivuttelua ja argumentointia kovempien keinojen ohella. Viitteitä on siitä, että kalifi sovelsi Topiikan oppeja itsekin.
Kalāmin vaikutus klassiseen islamiin muistuttaa keskiajan kristillisen skolastiikan merkitystä kristinuskolle.
Suomen urheilu 1982
Vuoden urheilija
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Naisten listalla kuusi parasta olivat:
Hugo Richard Sandberg
Hugo Richard Sandberg eli ”Samperi” (4. kesäkuuta 1849 Lappi Tl – 2. lokakuuta 1930 Tammisaari) oli kauppaneuvos (1912) ja Kemi-yhtiön pitkäaikainen (1893–1914) metsäpäällikkö, josta käytettiin lempinimeä ”Lapin leivän isä”. Nimitys viittaa hänen merkitykseensä työllistäjänä, ”leivän” eli toimeentulon takaajana. Samaa nimitystä on käytetty myös hänen johtamastaan yhtiöstä.
Nuoruusvuodet ja tulo metsäpäälliköksi
Sandbergin vanhemmat olivat rovasti Henrik Sandberg ja Helena Sofia Willberg ja puolisot vuodesta 1877 Elisabet Lindborg (k. 1913) ja vuodesta 1926 Elin Matilda Lindborg. Sandberg valmistui ylioppilaaksi Vasa gymnasiumista 1871 ja metsänhoitajaksi Evon metsäkoulusta 1876. Hän toimi aluemetsänhoitajana Lapissa ensin vuodesta 1880 Kemijärvellä ja sitten vuodesta 1884 Ylitorniossa. Vuonna 1893 Sandberg valittiin vastaperustetun Kemi-yhtiön metsäpäälliköksi. Hänen asemapaikkanaan oli ensin Kemijärvi, mutta hän muutti jo parin vuoden kuluttua Rovaniemelle, jossa asettui norjalaisen puutavaramiehen Terje Olsenin rakennuttamaan Konttisen kartanoon.
Valtiopäivämies
Sandberg oli Tornion tuomiokunnan edustaja talonpoikaissäädyssä valtiopäivillä 1900. Hän pyrki erityisesti ajamaan rautatien rakentamista Rovaniemelle, mikä toteutui vuonna 1909. Rovaniemellä Sandberg oli perustamassa yhteiskoulua 1906, tuki paikallista urheiluseuraa Jyryä, oli hankkimassa sähkövalaistusta sekä kannatti Rovaniemen kauppalaksi muuttamista 1912.
”Iso-Samperi” ja työläiset
Metsäpäällikkönä Sandberg pyrki kitkemään savotoilta juopottelua, kortinpeluuta, tappeluita ja muuta epäjärjestystä. Hän ei kuitenkaan ollut kiinnostunut metsätyömiesten työolojen, terveydenhuollon ja majoituksen parantamisesta ja suhtautui negatiivisesti heidän ammatilliseen järjestäytymiseensä ja työväenliikkeeseen yleensä. Talvella 1906 Kemi-yhtiön työmailla Sodankylässä ja Sallassa alkaneen Pohjolan tukkityöläisten lakon yhtiö mursi rikkurien ja työsulun avulla. Lakkoliikehdintä jatkui kuitenkin vuoteen 1909 saakka.
Nuortin konesavotta
Sandbergin uran kohokohdaksi muodostui hänen aloitteestaan 1913 käynnistynyt Nuortin konesavotta. Saadakseen vedenjakajan takana olevan Nuortitunturin alueelta leimatut puut Kemijoen vesistöön Sandberg tilasi Yhdysvalloista kaksi telaketjuilla kulkevaa höyryveturia eli lombardia, jotka vetivät tukit reellä ennalta valmisteltuja tieuria pitkin Kemijoelle. Konesavotta osoittautui kuitenkin kustannuksiltaan kalliiksi, ja veturien varaosien puute saattoi usein pysäyttää kuljetukset. Metsähallituksen leimaamista 350 000 rungosta saatiin Kemijoen rantaan vajaa puolet, ja Karihaaran sahalla Nuortin puu oli viidenneksen kalliimpi runkoa kohti kuin Kemi-yhtiön muualta hankkima puu. Sandberg joutui siirtymään eläkkeelle metsäpäällikön virasta vuonna 1914, mutta jäi kuitenkin asumaan Rovaniemelle vuoteen 1924 saakka.
Aavasaksa Oy
Erottuaan Kemi-yhtiön palveluksesta Sandberg perusti Aavasaksa Oy -nimisen yhtiön, johon myös osakeanteja järjestänyt helsinkiläinen sijoitusyhtiö Emissioni Oy sijoitti pääomaa. Yhtiön puuhiomo valmistui Ylitornion Tengeliöön 1919. Toiminta oli kuitenkin tappiollista, sillä hiomon vuosituotanto oli pieni, noin 6 000 tonnia, ja valmis puuhioke jouduttiin kuljettamaan ensin koskiveneillä alas Tornionjokea, lastaamaan sitten Ruotsin puolella rautatievaunuihin ja vielä siirtämään suomalaisiin rautatievaunuihin. Aavasaksa Oy joutui lopettamaan toimintansa parin vuoden kuluttua. Sandbergille jäi kuitenkin huomattava maaomaisuus; vuonna 1925 hän omisti Lapissa ja Peräpohjolassa 26 tilaa, joiden yhteenlaskettu pinta-ala oli 4 750 hehtaaria.
Toiminta jääkäriliikkeessä ja sisällissodassa
Eläkevuosinaan Sandberg osallistui jääkärivärväykseen ja otti osaa Suomen sisällissotaan valkoisten puolella Rovaniemen seudulla. Muutettuaan pois Rovaniemeltä 1924 Sandberg asui ensin Mikkelin lähellä ja viimeksi Helsingissä.
Metsästäjä ja kirjailija
Sandberg oli koirien, erityisesti suomenpystykorvien kasvattaja ja innokas karhunmetsästäjä. Hän kaatoi elinaikanaan yli neljäkymmentä karhua. Sandberg julkaisi myös pari kirjaa hiihtourheilusta: Hiihtourheilu Suomessa (1891) ja Den finska skidan i sporten och idrottens tjänst (1894). Vuonna 1908 Sandberg rakennutti Samperin kämppänä tai Pöyliön pirttinä tunnetun erämaapirtin Pöyliöjärven rannalle neljä kilometriä Rovaniemeltä etelään. Hän asui siellä useina kesinä ja istutti muun muassa kaloja Pöyliöjärveen.
Rolf Lassgård
Rolf Lassgård (s. 29. maaliskuuta 1955 Östersund) on ruotsalainen näyttelijä.
Lassgård on näytellyt useissa ruotsalaisissa poliisielokuvissa. Hänen kaksi tunnetuinta hahmoaan ovat etsivä Gunvald Larsson ja komisario Kurt Wallander. Edellinen hahmo perustuu Sjöwallin ja Wahlöön kirjoittamiin dekkareihin, jälkimmäinen puolestaan Henning Mankellin kirjoittamiin poliisiromaaneihin. Kolmas rooli on Lars Martin Johansson, joka on kriminologi Leif G. W. Perssonin luoma hahmo.
Lassgård on näytellyt myös monessa muussa elokuvassa. Näitä ovat muun muassa Susanne Bierin ohjaama Häiden jälkeen (2006), Kjell Sundvallin ohjaama Metsästäjät (1996), Colin Nutleyn ohjaama Gossip (2000) ja Kjell-Åke Anderssonin ohjaamat Iso paksu isäni (1992) ja Perhesalaisuuksia (2000).
Ella Sundström
Ella Sundström (s. 14. joulukuuta 1997) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa vuodesta 2019 alkaen 25 ottelua ja tehnyt niissä yhdeksän maalia sekä saanut kymmenen syöttöpistettä.
N’Garadougou
N’Garadougou on maalaiskunta Koulikoron alueen Dioïlan piirissä Malissa. Sen keskuskylä N’Gara sijaitsee 15 kilometriä Dioïlasta lounaaseen. Kunnassa on 15 600 ja keskuskylässä 2 400 asukasta (vuonna 2009, väestönlaskenta).
N’Garadougoun kunta rajoittuu pohjoisessa Dioïlan piirin Ténindougoun ja Kaladougoun, idässä Dégnékoron, etelässä Kémékafon ja lännessä Sikasson alueen Bougounin piirin Méridiélan kuntiin. Seutu on pinnanmuodoltaan lähinnä tasankoa. Länsirajalla virtaa Baouléjoki. Ilmasto on sudanilaistyyppinen.
Kuntaan kuuluu kymmenen kylää. Asukkaat ovat bambaroita ja fulbeja.
Paikallisia elinkeinoja ovat maanvilljely, karjanhoito, käsityöammatit ja kaupankäynti. Tärkeimmät viljelykasvit ovat durra, maissi ja hirssi sekä myytäväksi kasvatettavat puuvilla, maapähkinä ja seesami.
Lasse Åberg
thumb|right|Lasse Åberg Lasse Åberg (s. 5. huhtikuuta 1940) on ruotsalainen näyttelijä, laulaja, elokuvaohjaaja, graafinen suunnittelija ja käsikirjoittaja.
Ella Sundström
Naisten Salibandyliigassa Sundström on edustanut Tikkurilan Tiikereitä vuosina 2011–2013, nurmijärveläistä SB-Prota vuosina 2013–2016 sekä Porvoon Salibandyseuraa kaudella 2016–2017 ja kaudesta 2018–2019 alkaen. Hän pelasi ensimmäisen liigaottelunsa 13-vuotiaana ja teki ensimmäisen liigamaalinsa kolme päivää 14-vuotissyntymäpäivänsä jälkeen. Hän on voittanut Suomen-mestaruuden vuosina 2014 ja 2021 ja saavuttanut SM-hopeaa vuosina 2015 ja 2019 sekä SM-pronssia vuosina 2016 ja 2017. Kevään 2021 ratkaisevan seitsemännen loppuottelun päättäneessä rangaistuslaukauskilpailussa Sundström teki kaksi maalia, joista jälkimmäinen varmisti PSS:lle sen ensimmäisen mestaruuden. Hän on pelannut liigan runkosarjassa kauden 2020–2021 loppuun mennessä 150 ottelua, joissa hän on tehnyt 82 maalia ja saanut 72 syöttöpistettä. Pudotuspelejä hänellä on 71, ja niissä hän on tehnyt 39 maalia sekä saanut 18 syöttöpistettä.
Lasse Åberg
Åberg on tullut tunnetuksi ohjaamistaan Seuramatka-elokuvistaan, joissa hän on näytellyt itse myös pääosaa, hyväuskoista ja lempeää Stig-Helmeriä. Lasse Åberg on myös ruotsalaisen Electric Banana Bandin laulaja.
Ella Sundström
Sundström saavutti maajoukkueessa MM-pronssia vuonna 2019 ja MM-hopeaa vuonna 2021. Alle 19-vuotiaiden MM-kilpailuissa hän saavutti hopeaa vuosina 2014 ja 2016.
Lasse Åberg
Hän on perustanut Ruotsiin Bålstaan sarjakuva-, lelu- ja taidemuseo Åbergin museon vuonna 2002.
Rollins Band
Rollins Band on yhdysvaltalaisen laulajan ja säveltäjän Henry Rollinsin johtama rock-yhtye. Yhtyeen tyyli edustaa punk-rockia, heavy metallia ja vaihtoehtorockia, joskus tyyli lähentelee fuusiojazzia.
Rollins oli laulajana punk-yhtyeessä Black Flag, jonka hajoamisen jälkeen vuonna 1986 hän perusti Rollins Bandin.
CDex
CDex on Windows-käyttöjärjestelmässä toimiva CD-levyjen kopiointiin tarkoitettu tietokoneohjelma eli CD-rippausohjelma. GPL-lisenssillä julkaistava CDex on avoimeen lähdekoodiin perustuva ilmainen ohjelma. Sille on tehty Linux-klooni nimeltä LCDex.
Ominaisuudet
CDex kykenee lukemaan audio-CD-levyn sisällön (CDDA-formaatti), sekä pakkaamaan ja tallentamaan sen useissa eri tiedostomuodoissa, kuten MP3 (LAME-enkoodattuna), WAV, Vorbis, AAC, VQF, APE ja FLAC.
CDex tukee myös MP3-tiedostojen ID3-kenttien automaattista täydennystä. Kappaleiden tietoja voi hakea freedbin kaltaisista CDDB-tietokannoista.
Ohjelman kielipaketit on ladattavissa erikseen valmistajan verkkosivuilla.
Historia
Vuonna 2000 version 1.30 betavaiheen jälkeen ohjelman kehitys siirtyi SourceForgen projektisivustolle ja siitä tuli samalla täysin ilmainen. Tammikuussa 2016 ohjelmalle etsittiin uusia kehittäjiä Albert L. Faberin lopetettua sen kehittämisen.
Melken kolmen vuoden tauon jälkeen kesäkuussa 2006 CDex:än julkaistiin 1.70 Beta 1 versio uusien kehitäjien toimesta.
Vuonna 2007 julkaistu GPL v3-lisenssi otettiin heti käyttöön CDex-ohjelmassa. Viimeinen nähtävillä oleva lähdekoodi on versiolle 1.70 Beta 2.
CDex-ohjelman SourceForge -projektisivusto on lopetettu kesällä 2015, heti ohjelmaversion 1,79 julkaisun jälkeen.
Ässä
Ässä tarkoittaa seuraavia:
Katso myös
Aihepiiriin liittyvät myös seuraavat:
St. Kilda
Saaret ovat syntyneet muinaisesta tulivuoresta. Korkein kohta on 430 m merenpinnasta, ja sen lähellä on 300 metrin jyrkänne. Saarilla pesii monia merilintulajeja; niiden suulayhteiskunta on maailman suurin.
Historia
St. Kildan saaria oli asuttu esihistoriallisilta ajoilta alkaen. Saarilla on tehty joitakin pronssikautisiin ihmisiin viittaavia löytöjä, ja sieltä on löydetty hyvin säilyneitä rautakautisia rakennelmia.
Historiallisena aikana saaret ovat kuuluneet mantereella asuvalle maanomistajalle, joka on vuokrannut niitä luonnossa (lähinnä ohrana) maksettua vuokraa vastaan. Vuonna 1697 saarilla asui 180 henkeä. He viettivät talven Village Bayssa ja hajaantuivat kesäksi laajemmalle.
Saaren tärkein luonnonvara olivat merilinnut. Asukkaat laskeutuivat köysien varassa jyrkänteiden linnunpesille. Ohran viljely oli vaikeaa alavien maiden suolaisuuden vuoksi. Silti saarelta riitti vientiin untuvaa, linnunlihaa, villaa, kalaa ja ohraa.
Eristyneisyys teki saarelaiset haavoittuviksi kulkutaudeille. Vuonna 1727 heidän keskuuteensa levisi isorokko, joka surmasi saarelaiset paitsi yhtä aikuista ja kahdeksaa lasta. Koko talven ajan linnustamassa ja siksi suojassa olleet kolme miestä ja kahdeksan poikaa selvisivät myös. Pahinta tuhoa teki kuitenkin sairaus, jota nimitettiin kahdeksan päivän taudiksi. Se tappoi 150 vuoden ajan 4-5 päivän ikäisistä lapsista kolme neljäsosaa. Tauti oli tetanus eli jäykkäkouristus. On arveltu, että taudin bakteerit levisivät lintujen mukana.
1800-luvulla saaret alkoivat kiinnostaa turisteja. Syntyi yhteys ulkomaailmaan, saarten väkiluku pieneni siirtolaisuuden ja lapsikuolleisuuden takia rajusti. Sukupuolijako vääristyi niin, ettei avioliittoikäisiä miehiä juuri ollut. Selviytyäkseen saarella miesten piti osata linnustamisen taito. Ensimmäisen maailmansodan aikana yhteydet mantereelle lisääntyivät Kuninkaallisen laivaston osaston vuoksi. Viimeiset 36 asukasta asutettiin omasta pyynnöstään mantereelle vuonna 1930. Saarella ei asu ketään pysyvästi, mutta siellä on jatkuvasti sotilastukikohdan henkilöstöä sekä luonnontutkijoita tutkimusasemalla. Saarta hallinnoi National Trust for Scotland.
Luonto
Saarista kahdella elää oma erityinen villi lammasrotu, joka on tutkijoiden mielenkiinnon kohteena. Sen alkuperää ei tiedetä, mutta lampaita on ilmeisesti ollut Soayn saarella viikinkiajoista asti. Vuonna 1932 osa lampaista pyydystettiin ja siirrettiin Hirtan saarelle.
Kroatian parlamenttivaalit 2020
Kroatian parlamenttivaalit 2020 toimitettiin Kroatiassa 5. heinäkuuta 2020. Vaaleissa valittiin 151 edustajaa Kroatian parlamenttiin. Vaalit voitti koalitio, jota johti Kroatian demokraattinen liitto.
Tulokset
Paikkajako vaalien jälkeen:
S/S Sirius
S/S Sirius oli ruotsalainen vuonna 1889 Englannissa rakennettu rahtilaiva, joka ajoi navigointivirheen vuoksi karille 16. joulukuuta 1944 Säpin saaren lähistöllä ja jäi hylyksi.
Sirius oli lähtenyt kivihiililastissa Ruotsin Sundsvallista puolenpäivän aikaan 15. joulukuuta kohti Mäntyluotoa, ja se otti kurssin kohti Kaijakarin majakkaa. Seuraavan päivän aamuna vallitsi merellä voimakas lumipyry, ja noin yhdeksän aikaan aamulla havaittiin aluksen vasemmalla puolella maata. Aluksen päällikkö uskoi sen olevan Kaijakari. Alus jatkoi täydellä vauhdilla eteenpäin, kunnes noin 20 minuutin kuluttua se sai pohjakosketuksen ja alkoi vuotaa. Laiva oli jäänyt kiinni karille keskiosastaan, ja lumipyryn hieman hellittäessä nähtiin perän vasemmalla puolella metsäinen Säpin saari, jonka keskellä kohosi majakka. Alus oli ajautunut kuusi merimailia etelään oikealta kurssilta.
Puolenpäivän aikaan höyryä ei enää saatu dynamon ja pumppujen pyörittämiseen, ja vedenpinta aluksen sisällä kohosi koko ajan samalla, kun laiva kallistui vasemmalle kyljelleen. Kello kolmen aikaan iltapäivällä perämies ja viisi muuta miehistön jäsentä lähtivät pelastusveneellä hakemaan apua, ja illalla koko miehistö tavaroineen evakuoitiin paikalle tulleeseen Säpin luotsiveneeseen ja laivan omaan pelastusveneeseen. Heidät kuljetettiin tämän jälkeen Reposaareen.
Seuraavana päivänä aluksen päällikkö ja perämiehet palasivat hylylle pelastushinaaja Poseidonilla. Laivan runko oli yön aikana murtunut, ja sen höyrykoneet ja kattilat olivat irronneet kiinnityksistään, joten laivan pelastaminen ei enää onnistunut. Karille jäänestä hylystä pelastettiin hiililasti kesällä 1945 ja myöhemmin myös laivan koneet sekä toinen höyrykattila. Laivan kansilastina olleet tyhjät klooritynnyrit olivat jo aiemmin ajautuneet rantaan, josta niitä oli kerätty talteen. Itse hylyn runko purettiin vähitellen kappaleiksi niin, että lopulta siitä jäi jäljelle vain pohjaosa ja toinen höyrykattila. Porin Urheilusukeltajat löysivät nämä jäänteet vuonna 1992.
Paul Nihill
Vincent Paul Nihill (5. syyskuuta 1939 Colchester, Essex, Englanti – 15. joulukuuta 2020 Gillingham, Kent, Englanti) oli brittiläinen kilpakävelijä, jonka matkana olivat sekä 20 kilometriä että 50 kilometriä.
Paul Nihill saavutti Tokion olympialaisissa 1964 hopeaa 50 kilometrin kävelyssä. Hän osallistui myös seuraaviin olympialaisiin, jossa hän kärsi korkeasta ilmanalasta ja joutui keskeyttämään runsaat viisi kilometriä ennen maalia.
Nihill voitti vuonna 1969 EM-kultaa Ateenassa 20 kilometrillä. Vuonna 1971 hän saavutti EM-pronssia Helsingissä samalla matkalla. Vuoden 1972 Münchenin olympialaisissa hänen saldonsa oli kuudes sija 20 kilometrillä ja yhdeksäs 50 kilometrillä. Paul Nihill osallistui vielä vuoden 1976 olympialaisiin ennen lopettamistaan seuraavana vuonna.
Ajan historia
Ajan historia on Gerald James Whitrowin kirja, joka kertoo ajanlaskun ja aikakäsityksen historiasta. Kirja kertoo ihmisten aikakäsityksestä lähtien vuosituhansien päästä ja keskittyy erityisesti ajan laskemiseen ja mallintamiseen. Kirja esittelee eri aikakausina ajan mittaamiseen keksityt laitteet, mutta käsittelee myös filosofisen ja uskonnollisen vaikutuksen aiheeseen.
Kirjan on suomentanut Anto Leikola. Suomennos ilmestyi Art Housen kustantamana 1999.
Humberto Maturana
Humberto Romesín Maturana (14. syyskuuta 1928 Santiago de Chile, Chile – 6. toukokuuta 2021 ) oli chileläinen neurotieteilijä, kognitiotieteilijä, filosofi ja kyberneetikko. Hän oli radikaalin konstruktivismin pioneereja ja esitteli 1970-luvun alussa Francisco Varelan kanssa autopoieettisen teorian.
Maturana syntyi Santiago de Chilessä ja opiskeli Chilen yliopistossa lääketiedettä, University College Londonissa neurofysiologiaa ja Harvardin yliopistossa biologiaa. Hän valmistui vuonna 1958 tohtoriksi Harvardista.
Maturana työskenteli vuosina 1958–1960 tutkimusavustajana Massachusetts Institute of Technologyssä, ja vuonna 1960 hän palasi Chileen, kun hänestä tuli Chilen yliopiston biologian apulaisprofessori. Professorina hän toimi 1965–2000. Maturana palkittiin vuonna 1994 Chilen luonnontieteiden kansallispalkinnolla. Perusteluiden mukaan hän sai palkinnon selkärankaisten näkökyvyn sekä tietoteorian tutkimuksistansa.
Eugène Bonnier
thumb|upright|Eugène Bonnier. Tite Pierre Marie Adolphe Eugène Bonnier (4. tammikuuta 1856 Saint-Leu, Réunion – 15. tammikuuta 1894) oli ranskalainen sotilas, joka sai surmansa valloittaessaan Timbuktua.
Karatalo
Karatalo on yksi Espoon kulttuuripalveluiden alueellisista toimipaikoista. Karatalo sijaitsee Espoon Karakalliossa, osoitteessa Kotkatie 4. Karatalossa toimivat kulttuuripalveluiden lisäksi nuorisopalvelut ja työväenopisto. Lisäksi talossa sijaitsevat kuvataide- ja musiikkikoulu sekä neuvola. Karatalo on arkkitehtitoimisto Nurmela-Raimoranta-Tasan suunnittelema. Talo suunniteltiin monitoimitaloksi ja se otettiin käyttöön vuonna 1987.
Eugène Bonnier
Bonnier liittyi nuorena armeijaan ja palveli Tonkinissa. Vuonna 1893 hänet nimitettiin Louis Archinardin seuraajaksi Ranskan Sudanin sotilaskomentajana. Oltuaan Sudanissa vain pari viikkoa Bonnier valtasi Bougounin Samori Tourén joukoilta. Seuraavaksi kunnianhimoinen sotilas päätti valloittaa Timbuktun ennen kuin uusi siviilikuvernööri Albert Grodet ehtisi kieltää sotaretken.
Karatalo
Karatalossa on myös erilaisia opetus- ja toimintatiloja, sekä pieni näyttelytila pääaulassa.
Eugène Bonnier
Kenraaliluutnantti Bonnierin retkikunta lähti Ségousta 26. joulukuuta 1893. Hänellä oli mukanaan 13 upseeria, 9 eurooppalaista aliupseeria ja 204 afrikkalaissotilasta. Nigerjokea pitkin kulkeneiden kanoottien edellä oli kaksi luutnantti Gaston Boiteauxin johtamaa tykkivenettä. Majuri Joseph Joffren komentama toinen retkikunta lähti kohti Timbuktua maitse mukanaan 400 miestä, 700 kantajaa ja 200 hevosta ja muulia. Neljän päivän kuluttua Bonnier saapui Moptiin, jossa hän kuuli Boiteauxin lähteneen omin päin valloittamaan Timbuktua.
Eloonjääneet palasivat Timbuktuun, josta he lähtivät Boiteauxin mukana jokea pitkin Goundamiin. Siellä he tapasivat Joffren retkikunnan, joka saapui Timbuktuun 12. helmikuuta 1894.
Surkeiden sattumusten sarja
Surkeiden sattumusten sarja (A Series of Unfortunate Events) on Daniel Handlerin taiteilijanimellä Lemony Snicket kirjoittama nuortenkirjasarja, jonka Brett Helquist on kuvittanut. Sarjan 13. ja viimeinen osa, The End, julkaistiin perjantaina 13. päivänä lokakuuta 2006. Surkeisiin sattumuksiin ja epäonneen liittyy myös, että jokaisessa kirjassa on 13 lukua. Kirjojen kustantaja Suomessa on WSOY.
Sarjan päähenkilöt ovat orvoiksi jääneet sisarukset Sunny, Klaus ja Violet Baudelaire. Lapsille on löydettävä huoltaja, ja he päätyvät lopulta kauhean kreivi Olafin ja tämän kätyrien käsiin. Kreivi tavoittelee Baudelairejen vanhempien omaisuutta, joka lasten on määrä saada haltuunsa Violetin tullessa täysi-ikäiseksi. Kreivi Olaf kokeilee monia keinoja saadakseen Baudelairejen omaisuuden, mutta sisarusten nokkeluuden vuoksi se ei ole aivan helppoa.
Sarjan osat
The Gothic Archies on tehnyt kirjoihin pohjautuvan levyn The Tragic Treasury.
Muissa medioissa
Sarjan kolmen ensimmäisen kirjan pohjalta on tehty elokuva Lemony Snicketin surkeiden sattumusten sarja vuonna 2004. Samana vuonna julkaistiin myös kirjoihin pohjautuva videopeli.
Netflixin tuottaman televisiosarjan Surkeiden sattumusten sarja ensimmäinen kausi julkaistiin 13. tammikuuta 2017. Ensimmäinen kausi perustuu kirjasarjan osiin 1–4 ja toinen kausi kirjoihin 5–9. Myös kolmas kausi on ollut katsottavissa vuoden 2019 alusta lähtien.
Sussexin piirikunta (Virginia)
Sussexin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 11 159 vuonna 2019. Piirikunnan hallintokeskus on Sussexin kunta. Piirikunta perustettiin vuonna 1754.
Menetou-Couture
Menetou-Couture on kunta Ranskassa Cherin departementissa Centre-Val de Loiren alueella. Se sijaitsee noin 45 kilometriä Bourgesin kaupungista itään.
Kunnan nähtävyyksiä on entinen vuonna 1149 perustettu sisterssiläinen Fontmorignyn luostari. Luostari tuhottiin suuressa vallankumouksessa 1700-luvun lopulla. Vuonna 1984 luostari luokiteltiin historialliseksi monumentiksi, ja vuonna 1987 sitä alettiin kunnostaa. Nykyään luostarissa järjestetään kulttuuritapahtumia, joista huomattavin on musiikkifestivaali Musique à Fontmorigny.
pienoiskuva|vasen|Château de Menetou-Couturen donjon Kylän keskustassa on ollut 1400-luvulla rakennettu linna Château de Menetou-Couture. Nykyään siitä on jäljellä 38 metriä korkea pääpuolustustorni eli donjon. Se on ollut historiallinen monumentti vuodesta 1917 lähtien.
El Pason ammuskelu 2019
El Pason ammuskelu oli 3. elokuuta 2019 El Pasossa Texasissa tapahtunut terrori-isku, jossa 21-vuotias äärioikeistolainen mies ampui 23 ihmistä paikallisen kauppakeskuksen Walmart-myymälässä. Ammuskelu kohdistui meksikolaista alkuperää oleviin ihmisiin. Yhdysvaltain liittovaltion poliisi FBI tutkii tekoa terrorismina ja viharikoksena. Kuolleiden määrällä mitattuna ammuskelu on modernin Yhdysvaltojen historian kuudenneksi pahin.
Ampuja, 21-vuotias Patrick Wood Crusius, sai liittovaltiolta 90 murha- ja viharikossyyttettä, ja tunnusti ne 8. helmikuuta 2023, kun Yhdysvaltain oikeusministeriö päätti olla antamatta kuolemantuomiota. Oikeudenkäynti alkaa mahdollisesti vuosina 2023–2025. Hänet tuomitaan todennäköisesti 90 elinkautiseen vankeusrangaistukseen.
Ammuskelu
Ammuskelu tapahtui 3. elokuuta 2019 Walmartissa, El Pason itäpuolella. Crusius käveli myymälälle AK-47 -tyyppisen puoliautomaattikiväärin kanssa, ja avasi tulen noin kello 10.40 aamupäivällä. Ennen ampumista hän oli kirjoittanut maahanmuuton vastaisen manifestin internetpalvelu 8chaniin.
Myymäläpäällikkö näki Crusiuksen ammuskelevan jo parkkipaikalla, jolloin hän antoi muille työntekijöille ilmoituksen ampujasta. Työntekijät alkoivat evakuoida asiakkaita. Moni kaupassa ollut ihminen piiloutui muualle rakennukseen tai pöytien alle.
Ensimmäiset viranomaiset saapuivat noin kuuden minuutin sisällä ensimmäisestä hätäkeskuspuhelusta. El Pason poliisin ja ensihoidon lisäksi paikalle tulivat Texas Rangers, FBI ja ATF. Hieman ammuskelun jälkeen Curisius ajoi läheiseen liittymään, jossa hän esittäytyi ampujaksi ja antautui viranomaisille.
Justin Timberlake
Justin Randall Timberlake (s. 31. tammikuuta 1981 Memphis, Tennessee) on yhdysvaltalainen poplaulaja ja näyttelijä. Hän tuli kuuluisaksi 'N Sync -yhtyeen jäsenenä. Vuonna 2002 hän julkaisi ensimmäisen sooloalbuminsa Justified ja 2006 hänen soolouransa jatkui menestyksekkäällä albumilla FutureSex/LoveSounds. Justin Timberlake on myynyt maailmanlaajuisesti yli 17 miljoonaa kappaletta.
Nuoruus
Justin Timberlake syntyi Memphisissä Tennesseessä Randall Timberlakelle ja Lynn Bomarille. Vanhemmat ovat kuitenkin eronneet. Timberlake kasvoi Millingtonin pikkukaupungissa Memphisin lähellä. Vuonna 1993 Justin sai ensimmäistä kertaa kuuluisuutta Disneyn The Mickey Mouse Club -lapsitähti-tv-sarjassa. Siellä hän tapasi tulevan tyttöystävänsä Britney Spearsin, tulevan kiertuetoverinsa Christina Aguileran ja tulevan 'N Sync -yhtyekaverinsa JC Chasezin. Kun The Mickey Mouse Club lopetettiin 1995, perustivat Chasez ja Timberlake ystävänsä Chris Kirkpatrickin kanssa "poikabändin" 'N Sync.
1995–2002: 'N Sync
'N Sync nousi suureen julkisuuteen vuonna 1998. Paria vuotta myöhemmin yhtyeen albumi No Strings Attached saavutti julkaisuviikkonaan Yhdysvalloissa ennätyksellisen myynnin. Vuonna 2002 Girlfriend-singlen julkaisun jälkeen 'N Sync jäi tauolle ja Justin Timberlake päätti kokeilla soolouraa. Hän halusi kehittää imagoaan kiltistä teini-idolista seksikkäämmäksi ja kypsemmäksi. Samoihin aikoihin, maaliskuussa 2002, Timberlake ja Britney Spears lopettivat suhteensa.
2002–2003: Justified
thumb|220px|Timberlake esiintymässä [[St. Paulissa, Minnesotassa, 2007.]] Elokuussa 2002 Justin Timberlake esitti MTV Video Music Awards -gaalassa uuden kappaleensa Like I Love You. Kappaleesta tuli hitti ja se saavutti Billboard Hot 100 -listan sijan 11. Myös marraskuun alussa julkaistu sooloalbumi Justified muodostui hitiksi, nousten heti Billboard-listan sijalle 2 ja myyden noin 440 000 kappaletta ensimmäisellä viikolla. Lopulta sitä myytiin maailmanlaajuisesti 7 miljoonaa kappaletta, joista Yhdysvalloissa 3,5 miljoonaa. R&B-painotteinen, muun muassa Timbalandin ja The Neptunesin tuottama albumi sai yleisesti hyvät arvostelut.
Kesällä 2003 Justin Timberlake ja Christina Aguilera lähtivät yhdessä Justified/Stripped Tourin -kiertueelle. Monissa kiertueen konserteissa Black Eyed Peas -yhtye esitti avajaisnumerona hittinsä Where Is The Love?. Loppuvuonna 2003 Timberlake nauhoitti "I'm Lovin' It" -pätkän pikaruokaketju McDonald'sin mainoskampanjaa varten.
2004: Timberlake ja Janet Jackson
Vaikka Timberlake pyysi anteeksi, hänen ja Jacksonin esiintyminen Grammy-palkintogaalassa peruttiin. Timberlake kuitenkin voitti kaksi Grammyä.
Muut työt
Timberlakella on Yhdysvalloissa joitakin ravintoloita. Vuonna 2005 Timberlake perusti "the William Rast" -nimisen vaatemerkin lapsuudenystävänsä Trace Ayalan kanssa. Vuonna 2007 valikoimaan kuului mm. kasmirvillapuseroita, nahkatakkeja, farkkuja ja poolopaitoja. Nimi "William Rast" tulee Timberlaken ja Ayalan isoisien nimistä. Timberlake nähdään myös yhtyeen The Lonely Island Jizz In My Pants, "Motherlover" ja "3-Way (The Golden Rule)" -musiikkivideoilla.
Jasmiiniriisi
thumb|225px|Riisijyviä.
Justin Timberlake
Muut työt
Vuonna 2008 Timberlake lahjoitti 100 000 dollaria sekä Memphis Rock 'n' Soul -museolle että Memphis Music Foundationille.
Jasmiiniriisi
Jasmiiniriisi eli thairiisi on miedon aromaattinen riisi, joka on alkuperältään thaimaalainen. Se on pitkäjyväistä ja takertuvaa riisiä, joten sitä on helppo syödä syömäpuikoilla. Sitä käytetään erityisesti Kiinassa, Thaimaassa ja Vietnamissa etenkin juhlapäivien ruokana.
Justin Timberlake
Yksityiselämä
200px|thumb|Justin Timberlake golfaamassa, vuonna 2006. Timberlake alkoi vuonna 2007 seurustella näyttelijä Jessica Bielin kanssa, ja he kihlautuivat vuoden 2011 lopussa. Pari meni naimisiin 19. lokakuuta 2012. Huhtikuussa 2015 syntyi heidän esikoispoikansa ja heinäkuussa 2020 toinen poika.
Jasmiiniriisi
Lähteet
Reis
Konekirjoitus
right|thumb|Kirjoituskoneen näppäimistö. thumb|Tietokoneen näppäimistö. Konekirjoitus on kirjoittamista tietokoneella tai kirjoituskoneella. Kirjoittaminen tapahtuu painelemalla koneen näppäimistöä sormilla. Nopein tapa kirjoittaa on käyttää kaikkia sormia eli kymmensormijärjestelmää.
Tietokoneiden yhteydessä konekirjoitus voi olla osa tekstinkäsittelyä. Tietokoneessa käytettävä tekstinkäsittelyohjelma saattaa sisältää tiedon syöttämistä nopeuttavia ominaisuuksia kuten oikeinkirjoituksen tarkistin, automaattinen täydennys ja automaattinen korvaus.
Konekirjoitusnopeutta mitataan yksiköllä merkkiä minuutissa tai sanaa minuutissa.
Robert Stanford Tuck
thumb|Stanford Tuck [[Hawker Hurricanen ohjaamossa noin vuonna 1940.]] Robert Roland "Bob" Stanford Tuck (1. heinäkuuta 1916 – 5. toukokuuta 1987) oli englantilainen hävittäjälentäjä. Hän oli myös ensimmäisiä Kuninkaallisten ilmavoimien lentäjiä, jotka tulivat hävittäjä-ässäksi Spitfirellä.
Lontoon Catfordissa syntynyt Robert Tuck aloitti ilmailu-uransa vuonna 1935. Myöhemmin RAF:n pilotiksi valmistuttuaan hän lensi Gloster Gladiator -konetyypillä. Toukokuussa 1940 Tuck toimi 92. hävittäjälaivueen lentuepäällikkönä sekä taisteli Dunkerquessa. Kesäkuussa 1940, seitsemän viholliskonetta pudotettuaan sekä yhdellä jaetulla ja kahdella vaurioitetulla tuhoamisellaan Robert Stanford Tuckille myönnettiin muun ohella Distinguished Flying Cross (DFC) sekä Distinguished Service Cross (DSO) sotilasansiomerkkinä. Tuck saavutti Spitfirellä taistellen 14 pudotusta, kaksi jaettua sekä yhden todennäköisen, ja kaksi vaurioitettua ja yhden jaetun vaurioitetun viholliskoneeseen kohdistuneen saavutuksen. Toimiessaan 257. hävittäjälaivueen komentajana Tuck lensi Hawker Hurricanella.
Myöhemmin Tuck toimi majurin arvoisena ja Biggin Hillin lentorykmentin komentajana. Varsin pian tämän jälkeen Tuck ammuttiin alas Ranskan yllä tammikuussa 1942. Silloin hän joutui vihollisen vangitsemaksi, kun lensi Spitfife Mk Vb:llä. Pudotustilillä oli tuolloin 27 varmistettua sekä kuusi todennäköistä ilmavoittoa.
Tuck pysyi RAF:n palveluksessa aina vuoteen 1949 saakka, jolloin hän jäi eläkkeelle everstiluutnantin arvoisena. Hän kuoli vuonna 1987.
Warrenin piirikunta (Virginia)
Warrenin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 40 164 vuonna 2019. Piirikunnan hallintokeskus on Front Royalin kunta. Piirikunta perustettiin vuonna 1836.
Prahan taistelu
Prahan taistelu (, Prahan strateginen hyökkäysoperaatio, myös Prahan vapautus) oli toisen maailmansodan viimeinen taistelu Euroopassa. Taistelu käytiin itärintamalla 6.–11. toukokuuta 1945 Tšekkoslovakiassa olevien Saksan joukkojen kukistamiseksi. Berliini oli kukistunut jo muutamaa päivää aiemmin. 900 000 saksalaissotilaasta 850 000 kuoli, haavoittui tai vangittiin taistelun aikana. Iskussa tuhottiin täysin Ferdinand Schörnerin johtamat 17. armeija, 7. armeija sekä 1. ja 4. panssaridivisioona. Neuvostoliitto painoi taistelussa taistelleiden venäläissotilaiden kunniaksi mitalin Prahan vapauttamisesta.
Osin samaan aikaan taisteluiden kanssa tapahtui tšekkiläisen vastarintaliikkeen johtama Prahan kansannousu, jonka tavoitteena oli myös kaupungin vapauttaminen.